Diari Oficial de la Generalitat Valenciana


Sumari del DOGV 4925, del 17-01-2005 (2004/13335)

Procediment de juí ordinari número 353/2002. Cèdula de notificació.
-------------------------------------------------------------------

### Dades del document

Número de DOGV
:   4925

Data del DOGV
:   17-01-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/13953


Organisme emissor
:   Jutjat de Primera Instància Número 4 de València

Tipus de document
:   Anunci

Procediment de juí ordinari número 353/2002. Cèdula de notificació. [2004/Q13560]
  
Procediment: assumpte civil 353/2002
  
María Teresa Esteve Ramos, secretària del Jutjat de Primera Instància número 4 de València, fa saber:
  
Que en este jutjat se seguix el procediment de juí ordinari 353/2002, a instància d'Eustasio Carrasco Benito i José Luis Carrasco García contra Domingo Ramírez Maya, CCS i Mercurio, SA.
  
Al juí a què es fa referència s'ha dictat la resolució el text de la qual, literalment, diu així:
  
«Sentència número 241/2004
  
Jutgessa que la dicta: Beatriz de la Rubia Comos
  
Lloc: València
  
Data: 3 de novembre de 2004
  
Beatriz de la Rubia Comos, magistrada jutgessa del Jutjat de Primera Instància número 4 de València, ha vist les presents actuacions de procés ordinari, sobre reclamació d'indemnització de danys i perjuís derivats de la circulació de vehicles de motor, que se seguixen en este jutjat amb el número 353/2002, promogudes a instància d'Eustasio Carrasco Benito i José Luis Carrasco García, representats pel procurador Enrique José Domingo Roig i assistits del lletrat Francisco Faubel Cubells contra Domingo Ramírez Maya, en rebel·lia, i la companyia asseguradora Mercurio, SA, representada pel procurador Jesús Quereda Palop i assistit del lletrat Carlos Joárez Tarín i el Consorcio de Compensación de Seguros.
  
Decisió
  
S'estima la demanda interposada pel procurador José Enrique Domingo Roig, en nom i representació d'Eustasio Carrasco Benito i José Luis Carrasco García i en conseqüència condemne solidàriament Domingo Ramírez Maya, declarat en rebel·lia en este procés i la Compañía de Seguros Mercurio, SA, perquè indemnitzen la part demandant amb la quantitat de cinc mil cent noranta-huit euros i seixanta-sis cèntims (5.198,66 €), més els interessos corresponents, que per a l'entitat asseguradora seran els que contempla l'article 20 de la Llei del Contracte d'Assegurança, si bé, pel que fa als que deu Domingo Ramírez Maya, seran els establits en els articles 1.100 i 1.108 del Codi Civil, que es generaran des de la interposició de la demanda i estos interessos s'originaran sobre la quantitat a la qual efectivament ha resultat condemnat de manera solidària, i absolc el Consorcio de Compensación de Seguros de les peticions formulades per l'actora, sense condemna en costes a cap de les parts.
  
Notifiqueu la present resolució a les parts, i feu-los saber que esta resolució es pot recórrer en apel·lació davant l'Audiència Provincial de València. El recurs s'haurà de preparar a través d'un escrit presentat en este jutjat en el termini de cinc dies hàbils comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que s'impugnen.
  
Així ho pronuncie, mane i firme. (Seguixen firmes)».
  
I perquè valga de notificació en forma, amb prevenció dels recursos expressats en l'esmentada resolució a la part demandada que es troba en parador desconegut, Domingo Ramírez Maya, d'acord amb el que disposa l'article 164 de la Llei d'Enjudiciament Civil, s'expedix el present edicte.